open-index/open-wikipedia-markdown huggingface dataset:
Iransk rial

**Rial** er valutaen i Iran. Én rial deles i 100 dinarer, men fordi verdien av en dinar er veldig lav, benyttes vanligvis kun hele rial. 

Muntlig brukes fortsatt den gamle valutaen toman (uttales *tomæn*), som tilsvarer 10 rial. Toman har ikke vært offisiell valuta siden 1932. Varer prismerkes ofte i 1&nbsp;000 eller 1&nbsp;000&nbsp;000 toman, dvs. ti tusen eller ti millioner rial.

På persiske sedler står det rialer og ikke toman og det er bilder av ayatolla Khomeini på de fleste. Det brukes som oftest sedler, men også mynter.
Før i tiden bruktes også sjahi. Én rial var 20 sjahi.
Louis van Amstel

**Louis van Amstel** (født 23. juni 1972) er en nederlandsk selskapsdansmester, profesjonell danser og koreograf og partner til deltagere i **[[Dancing with the Stars]]**. Han var nominert for en Emmy for «Outstanding Choreography» for et «Pasodoble»-nummer (spansk dansestil) i 2007. Han er privattrener for blant annet profesjonelle selskapsdansere som Nick Kosovich, Katarina Marks, Clive Phillips, Karen McDonald, Dmitry Chaplin og Maksim Kapitannikov. Van Amstel har også vært en viktig koreograf for *[[So You Think You Can Dance (sesong 5)]]*.

## Eksterne lenker
*
Quentin Burdick

**Quentin Northrup Burdick** (1908–1992) var en amerikansk politiker. Han representerte delstaten Nord-Dakota i Senatet fra 1960 til sin død i 1992. Han tilhørte North Dakota Democratic-Nonpartisan League Party.

I 1987 ble han formann i Senatets komité for miljøvern og offentlige arbeider.

Da senator Burdick døde, ble hans ektefelle Jocelyn Burdick oppnevnt av guvernør George Sinner som senator for resten av valgperioden.

Quentin Burdick var sønn av kongressmannen Usher L. Burdick.

## Referanser


## Eksterne lenker
* Quentin Burdick Papers at The University of North Dakota
Jacuí (elv)

**Jacuí** er en elv i delstaten Rio Grande do Sul i det sørligste Brasil. Den renner fra utspringet midt i delstaten, og renner sammen med den nordøstlige elva Taquari og danner brakkvannselva Guaíba i kommunen Triunfo. Guaíba fortsetter 50 km til kystlagunen Lagoa dos Patos i øst, som har forbindelse til Atlanterhavet. Ved munningen av Guaiba ligger kommunen Guaíba på sørsiden og millionbyen Porto Alegre på nordsiden.

Jacuí er om lag 800 km lang, og sammen med de andre side- og tilførselselvene til Guaibá utgjør vassdraget et nedbørsområde på . Vannføringen er ca.  nederst der den går gjennom kommunen Triunfo. Elveløpene i vassdraget har til tider vært sterkt forurenset av utslipp fra industri. 

## Referanser
Guaíba (elv)

**Guaíba** er et estuar (eller brakkvannselv) i delstaten Rio Grande do Sul i det sørligste Brasil. Den dannes ved samløpet av elvene Taquari og Jacuí i kommunen Triunfo. Guaíba renner deretter 50 km mot øst til kystlagunen Lagoa dos Patos, som har forbindelse til Atlanterhavet. Like før den renner ut i Lagoa dos Patos tar Guaíba også opp i seg sideelvene Gravataí, Rio dos Sinos og Caí. Ved munningen av Guaiba ligger kommunen Guaíba på sørsiden og millionbyen Porto Alegre i øst og nord.

Sammen med side- og tilførselselvene til Guaibá har vassdraget et nedbørsområde på . Vannføringen er ca.  gjennom kommunen Triunfo.

## Referanser


## Eksterne lenker
*
Cuiabá (elv)

**Cuiabá** er en elv i delstaten Mato Grosso i det sørvestlige Brasil. Den renner fra utspringet i Mato Grosso-høylandet, og renner blant annet gjennom storbyen Cuiabá. Elva munner ut i elveløpet *São Lourenço* når den når det store våtmarksområdet Pantanal. Cuiabá-elven og São Lourenço utgjør i praksis ett vassdrag, vanligvis kalt Cuaibá. Nederst er den grenseelv mot delstaten Mato Grosso do Sul. Cuiabá-São Lourenço er samlet om lag 980 km lang, herav 480 km under navnet Cuaibá og 500 km under navnet São Lourenço. Nedbørfeltet er på . Det er funnet gull ved det øvre elveløpet.

Cuaibá er en sideelv til elva Paraguay, som den møter på grensen til Paraguay. Paraguay-elven fortsetter et stykke gjennom Mato Grosso do Sul og langs grensen, før den svinger inn i Paraguay og senere renner gjennom Argentina til Mar del Plata. 

## Referanser
Paul Martens

**Paul Martens** (født 26. oktober 1983 i Rostock) er en tysk syklist som var profesjonell fra 2006 til 2021.

Paul Martens ble allerede i 2001 tysk juniormester i lagforfølgelse på bane. I 2005 ble han tysk U23-mester på tempo. Deretter syklet han fra august for T-Mobile Team som stagiaire, men fikk imidlertid ingen kontrakt den følgende sesongen. Han ble i stedet en del av det nederlandske profesjonelle kontinentallaget Skil-Shimano. Sin første profesjonelle seier fikk han i 2006 med en etappeseier i Luxembourg rundt. Fra 2008 fikk han kontrakt med det nederlandske laget Rabobank.

Paul Martens gikk på idrettsskolen i Frankfurt an der Oder. Fra 2004 til 2006 bodde og trente han i Freiburg im Breisgau. Siden 2007 bor Martens i Maastricht.

## Viktigste resultater

;2001
:Tysk juniormester i lagforfølgelse (bane)
;2005
:Tysk U23-mester i temporitt
;2006
:2. etappe, Luxembourg rundt
:Münsterland Giro
;2007
:2. etappe, Ster Elektrotoer
::2.-plass sammenlagt,
;2008
:6.-plass sammenlagt, Ster Elektrotoer
;2009
:3.-plass, GP Ouest-France
;2010
:GP de Wallonie
:4.-plass, Brabantse Pijl
;2012
:1. etappe, Vuelta a Burgos
;2013
:1. etappe, Volta ao Algarve
:Sammenlagt, Tour de Luxembourg
;2014
:5. etappe, Belgia rundt

## Referanser


## Eksterne lenker
* 
*
Paranaíba (elv)

:*Det finnes også en annen elv med svært likt navn i Brasil, [[Parnaíba (elv)|Parnaíba]].*

**Rio Paranaíba** er ei elv i Brasil, og danner grensen mellom delstanene Minas Gerais og Goiás. Den oppstår i 1.148 meters høyde i fjellområdene i Minas Gerais, og renner vestover til den munner ut i elven Paraná. Paraná er en av de største elvene i Latin-Amerika, og renner sammen med Rio Paraguai lengre sør, i Argentina. 

Paranaíba-elva er 1&nbsp;170&nbsp;km lang, og er demmet opp for kraftproduksjon tre steder, regnet ovenfra og nedover i elvas hovedretning:
* Emborcação-demningen (1982), 158 m høy dam, reservoar 446 km², effekt 1192 MW.
* Itumbiara-demningen (1980), 106 m høy dam, reservoar 778 km², effekt 2082 MW.
* São-Simão-demningen (1978), 127 m høy dam, reservoar 722 km², effekt 1710 MW.
De to førstnevnte reservoarene har hver ganske nøyaktig 17&nbsp;500 millioner m³ vannvolum, mens São Simão har et magasinvolum på 12,7 millioner m³.

## Eksterne lenker
*
Centralfilm

**Centralfilm AS** var en produsent av reklamefilm i Norge i etterkrigstiden, fram til rundt 1980. Selskapet produserte TV-serien *[[Ante]]* (1975) og festivaldokumentaren *[[Ragnarock (dokumentar)|Ragnarock]]* (1973).

## Historie
Starfilm A/S ble etablert i Oslo i 1953 av den svenske reklamefilmprodusenten Per Olof Nuhma, i samarbeid med Johan Storm Bull og Leif Holbæk-Hansen. Knut-Jørgen Erichsen ble ansatt som daglig leder, og selskapet vokste i løpet av 1950 tallet. Flere profilerte filmarbeidere var tilknyttet selskapet, inkludert Knut Andersen, Arild Brinchmann og Mattis Mathiesen.

I 1960 skiftet selskapet navn til Centralfilm AS og etablerte kontorer i flere nordiske byer samt Hamburg. Fra 1962 løsrev de seg gradvis fra svensk eierskap. Ernst G. Mortensen & Co ble hovedaksjonær i 1964, og Centralfilm ble markedsledende innen reklamefilm, med markedsandeler på opptil 60 %.

Ved siden av reklamefilm produserte selskapet også kulturfilmer, blant annet dokumentaren *Ragnarock* (1973) og TV-serien *Ante*. Etter at Erichsen trådte tilbake i 1978, overtok Stein Monn-Iversen både ledelse og eierskap. I 1980 kom Henrich Nissen-Lie inn som aksjonær og tok over hele selskapet i 1983. Selskapet ble da omdøpt til Nissen-Lie Trading AS og fikk ulike virksomhetsgrener. Et nytt Centralfilm AS ble kortvarig etablert for produksjon til abonnement-TV. Den siste produksjonen ble gjennomført i 1985.

## Eksterne lenker
* Norsk filmforbund, historie
* Norske Film + TV-produsenters forening
M2 (Berlins sporvei)

Metrolinje **M2** er en trikkelinje fra Alexanderplatz i Berlins østlige sentrum via bydelen Prenzlauer Berg til Heinersdorf. Til og med stoppestedet Am Steinberg er den en metrolinje med minst 10 minutters frekvens og trafikk døgnet rundt (men bare 30 minutters frekvens nattestid). Videre til Heinersdorf er det 20 minutters frekvens og ca. 20 timers driftstid. M2 er den korteste metrolinje (6,5 km) med 18 stoppesteder og turen tar bare 25 minutter.

## Eksterne lenker
* bvg.de
Emborcação-demningen

**Barragem de Emborcação** er en demning og et vannkraftverk i Paranaíba-elven i det sørlig-sentrale Brasil, delstaten Minas Gerais på grensen til Goiás. Installert effekt for vannkraftproduksjon er 1.192 MW. Arbeidet med dammen ble påbegynt i 1977 og ferdig 1980, og dammen er 176 meter høy. Selve reservoaret er på 17&nbsp;km³, men bare 12,5&nbsp;km³ benyttes i kraftproduksjonen.

## Referanser


## Eksterne lenker
* Emborcação - hjemmeside med bilde (portugisisk)
Itumbiara-demningen

**Barragem de Itumbiara** er en demning og et vannkraftverk i Paranaíba-elven i det sørlig-sentrale Brasil, delstaten Minas Gerais på grensen til Goiás. Den er plassert ved byen Araporã i Minas Gerais, om lag 3 km fra nabobyen Itumbiara i Goias, som ligger på andre siden av elva.

Installert effekt for vannkraftproduksjon er 2.082 MW, som er det sjette kraftigste produksjonverk i Brasil. Arbeidet med dammen ble påbegynt i 1974 og ferdig 1980, og dammen er 106 meter høy og 6.780 meter lang. Selve damfyllingen er på 17 millioner m³, og benyttes i kraftproduksjonen. 

## Referanser
Taquari (elv)

**Taquari** er en elv i delstaten Rio Grande do Sul i det sørligste Brasil. Elva er 530 km lang, og den er seilbar 147 km oppover, til kommunen Muçum.

Den renner fra utspringet helt øst i delstaten, og går vestover og sørover til den går sammen med Jacuí i kommunen Triunfo. De to elvene fortsetter som Guaíba som etter 50 km munner ut i lagunen Lagoa dos Patos i øst, og ender i Atlanterhavet.
Jos van Emden

**Jos van Emden** (født 18. februar 1985) er en tidligere profesjonell landeveissyklist fra Schiedam i Zuid-Holland, Nederland. Han var fra 1. september 2008 en del av Rabobanks lag.

Van Emdens profesjonelle karriere begynte i 2006 da han ble en del av Rabobank Continental Team. Han tok da både sammenlagtseieren under Roserittet og i U23-klassen under Triptyque des Barrages. Videre vant han blant annet også 4. etappe av Normandie rundt, 1. etappe av Tour du Loir-et-Cher og både prologen og den første etappen av Grand Prix Tell.

Under verdensmesterskapet i landeveissykling som ble avholdt i Salzburg, Østerrike tok han en 7.-plass i landeveisrittet og en 22.-plass i temporittet i U23-klassen. På slutten av sesongen brakk han nøkkelbenet da han falt under trening.

I 2007 vant han proffrittet Münsterland Giro, tok en tredjeplass i landeveisrittet for U23 og en annenplass i temporittet under det nederlandske mesterskapet. Van Emden vant året etter 8. etappe under Tour de Normandie, 1. etappe under Rhône-Alpes Isère Tour og den 5. etappen under Vuelta Ciclista a Leon.

Han debuterte i de store tour'ene i 2009, da han deltok i Giro d'Italia. Han endte på 166.-plass sammenlagt mens Denis Mensjov som var Rabobanks kaptein vant. Van Emden bidro som hjelperytter til den seieren.

Han la opp etter 2023-sesongen.

## Viktigste resultater

;2005
* Westfriese Dorpenomloop
* Meeùs Race Lierop, Lierop

;2006
* 4. etappe Normandie rundt, Flers
* 1. etappe Tour du Loir-Et-Cher "Edmond Provost", Billy
* Prologen GP Tell, Luzern
* 1. etappe GP Tell, Sarnen
* 1. etappe Roserittet, Skien
* Sammenlagtseier Roserittet
* Sammenlagtseier Triptyque des Barrages, U23, Tarcienne
* 2. etappe Triptyque des Barrages, U23, Froidchappelle

;2007
* Prologen Tour Alsace, Sausheim
* Münsterland Giro, Münster

;2008
* 8. etappe Normandie rundt, Caen
* 1. etappe Rhône-Alpes Isère Tour, Charvieu-Chavagneux
* 5. etappe Vuelta Ciclista a Leon, Leon (ESP)

;2010
* Prologen i Delta Tour Zeeland
* 1. etappe Ster Elektrotoer
* Nederlandsk mester på tempo

;2011
* Prologen i Delta Tour Zeeland

;2013
* Münsterland Giro

;2015
* 4. etappe, Eneco Tour

;2017
* 21. etappe,  Giro d'Italia
;2019
*Prologen, ZLM Tour
* Nederlandsk mester på tempo
*Chrono des Nations
;2023
* Nederlandsk mester på tempo

## Referanser


## Eksterne lenker
* 
*
The Singles: 1984–2004

***The Singles: 1984&ndash;2004*** er a-has andre samlealbum og ble utgitt 29. november 2004 på Warner Bros. Records.

## Sporliste
# «Take on Me» (Waaktaar/Furuholmen/Harket)
# «The Sun Always Shines on T.V.» (Paul Waaktaar-Savoy)
# «» (Paul Waaktaar-Savoy)
# «Hunting High and Low» (Paul Waaktaar-Savoy)
# «I've Been Losing You» (Paul Waaktaar-Savoy)
# «» (Waaktaar/Furuholmen)
# «» (Waaktaar/Furuholmen)
# «The Living Daylights» (John Barry/Paul Waaktaar-Savoy)
# «» (Waaktaar/Furuholmen/Harket)
# «» (Waaktaar/Furuholmen/Harket)
# «You Are the One» (Waaktaar/Furuholmen)
# «Crying in the Rain» (Howard Greenfield/Carole King)
# «» (Waaktaar/Furuholmen)
# «» (Paul Waaktaar-Savoy)
# «» (Waaktaar/Furuholmen)
# «Summer Moved On» (Paul Waaktaar-Savoy)
# «» (Waaktaar/Furuholmen)
# «Velvet» (Waaktaar/Savoy)
# «» (Magne Furuholmen/Morten Harket/Ole Sverre Olsen)
# «Lifelines» (Magne Furuholmen) 
# «Take on Me» (Enhanced Video)

## Medvirkende
### a-ha
* Morten Harket - vokalist, låtskriver, remix
* Paul Waaktaar-Savoy - gitarer, bakgrunnvokal, låtskriver, remix
* Magne Furuholmen - keyboard, bakgrunnvokal, låtskriver, remix
### Øvrige
* Leif Johansen - bass på *I've Been Losing You*
* Michael Sturgis - trommer på *I've Been Losing You*
* Øystein Jevanord - trommer på *Cry Wolf*
* Jørun Bøgeberg - bass på *Crying In the Rain*, *Dark Is the Night*
* Per Hillestad - trommer på *Crying In the Rain*, *Dark Is the Night*
* Elmor Wolljosper - trommer på *Summer Moved On*
* Henner Malecha - bass på *Minor Earth, Major Sky*
* Frode Unneland - trommer på *Minor Earth, Major Sky*
* Simone Larsen - sang på *Velvet*
* Jörn Heillbutt - gitar på *Velvet*
* Stephan Gade - bass/sitar på *Velvet*
* Per Lindvall - trommer på *Velvet*, *Forever Not Yours* og *Lifelines*
* Sven Lindvall - bass på *Forever Not Yours* og *Lifelines*
* Anneli Drecker - sang på *Lifelines*
* Joakim Milder - strykearrangement på *Lifelines*
* Alan Tarney - produsent, remix
* John Hudson - produsent, remix 
* John Ratcliff - remix 
* Niven Garland - remix 
* Bill Inglot - samleprodusent, remastering 
* Dan Chalmers - samleprodusent
* Fred Engh - samleprodusent 
* Dan Hersch - remastering 
* Just Loomis - fotograf
* Knut Bry - fotograf
* Olaf Heine - fotograf
* Jeri Heiden - art direction 
* Sara Cumings - art direction 
* Jan Omdahl - albumnotater 
* Brian Lane - management

## Se også
* a-ha
* a-has diskografi

## Eksterne lenker
* 
*  Official a-ha site
São-Simão-demningen

**Usina São-Simão** er en demning og et vannkraftverk i Paranaíba-elven i det sørlig-sentrale Brasil, delstaten Minas Gerais på grensen til Goiás. Installert effekt for vannkraftproduksjon er 1.710 MW fra 6 turbiner, som gir *Usina Hidrelétrica de São Simão* plass blant de ti kraftigste produksjonverkene i Brasil. Arbeidet med dammen ble ferdig i 1978, og dammen er 127 meter høy og 3.611 meter lang. Selve damfyllingen er på 12,7 millioner m³, og benyttes i kraftproduksjonen.

## Referanser


## Eksterne lenker
* Usina São-Simão - hjemmeside med bilde (portugisisk)
Beautiful Sunday

**«Beautiful Sunday»** er en britisk sang fra 1972. Den var skrevet av Daniel Boone samt Rod McQueen. I Storbritannia utgav Boone den på singlen PEN&nbsp;781 og i USA på Mercury 73281. Den solgte én million eksemplarer over hele verden.

## Norsk versjon
Edgar Skjønhals skrev en norsk tekst til sangen. På norsk bærer den tittelen «Herlige søndag». Den ble i 1972 innspilt av Firebeats & Ingjerd Helén på singlen Columbia GN&nbsp;1859.

## Listeplassering
Sommeren 1972 nådde Boones versjon av «Beautiful Sunday» en femtendeplass på den amerikanske Billboard Hot 100-listen og en 21.-plass på den britiske singlelisten tidligere samme år.

## Referanser
Åge Bernhard Grutle

**Åge Bernhard Grutle** (født 19. juni 1952 på Bømlo) er en norsk diplomat. 

Grutle er utdannet med mastergrad i sovjetiske studier fra Columbia University i New York. Han gikk i 1978 inn i utenrikstjenesten og har vært stasjonert ved ambassadene i Seoul, Moskva, Tokyo og Helsingfors. Grutle var fra 1999 til 2003 ekspedisjonssjef for multilaterale avdeling i Utenriksdepartementet. I 2005 ledet han departementets interne granskning av håndtering av katastrofen som følge av tsunamien i Asia i desember 2004. Han har også arbeidet i Stortingets administrasjon.

Inntil han tiltrådte stillingen som hoffsjef, var Grutle siden 2004 Norges ambassadør i Tokyo. Grutle etterfulgte i 2009 Rolf Trolle Andersen i stillingen som hoffsjef. I mars 2015 ble han i statsråd utnevnt til ambassadør i Finland, samtidig som det ble gjort kjent at han etterfølges som hoffsjef av Gry Mølleskog. Han innehadde den stillingen til 2019.

Grutle ble i 2015 utnevnt til storkors av St. Olavs Orden «for fortjenstfullt virke i Kongefamiliens tjeneste». I 2005 ble han utnevnt til kommandør av Den Kongelige Norske Fortjenstorden. Etter endt tjeneste som ambassadør i Japan ble Grutle tildelt storbånd av Den oppadstigende sols orden. I 2011 mottok han storkorset av Litauens fortjenstorden i forbindelse med statsbesøk fra Litauens president.

## Referanser
Gbarpolu

**Gbarpolu** er et av femten fylker (*Counties*) i Liberia. Det ligger nordøst i landet og har grense til Sierra Leone. Før 2001 var fylket del av fylket Lofa.

## Eksterne lenker
*
Henning Sinding-Larsen

**Henning Lange Sinding-Larsen**
(født 1. november 1904 i Asker, død 18. november 1994)
var en prisbelønt norsk journalist, kjent mest fra sin tid som utenrikskorrespondent i Aftenposten 1933-73.

Han tok juridisk embedseksamen i 1927, jobbet i Göteborgs Handels- och Sjöfartstidning
under Torgny Segerstedt en tid.  Han var formann i Norges Fekteforbund med gode resultater i NM florett.
Han var sønn av kunstmaler Kristofer Sinding-Larsen og svigerfar til Egil Kraggerud.

## Premier
* Narvesen-prisen 1960 for dekningen av Vinter-OL 1960

## Utgivelser
* *Sande tresliperi 50 år – Sande Paper Mill 10 år* (1971)
* *Med pressekort. Reiser og mennesker* (1976)
* *1001 dag. Erfaringer fra 40 journalistår* (1982)

## Referanser
Institutt for geovitenskap (UiB)

:*Dersom du mente instituttet i Oslo, see [[Institutt for geofag]]*
**Institutt for geovitenskap** er Universitetet i Bergen sin enhet for studier innenfor geovitenskap. Instituttet ligger under Det matematisk-naturvitenskapelige fakultet.

Institutt for geovitenskap ble etablert 1. januar 2003 ved sammenslåing av Geologisk institutt og Institutt for den faste jords fysikk.

Instituttet har et akademisk personal på 40 personer, i tillegg til 35 ansatte i tekniske og administrative funksjoner. Instituttet har omkring 50 stipendiater og forskere som er engasjert i forskningsprosjekter med tidsbegrenset varighet. Det er rundt 100 hovedfagsstudenter ved instituttet. 

## Eksterne lenker
* Institutt for geovitenskap sin hjemmeside
M5 (Berlins sporvei)

Metrolinje **M5** er en trikkelinje fra Hauptbahnhof via Hackescher Markt, Alexanderplatz og Landsberger Allee til bydelen Hohenschönhausen i det østlige Berlin. Endestoppestedet er Zingster Straße som også er ett av to endestopp for M4. Hele linjen har metrotrafikk, dvs. 10 minutters frekvens og 24 timers trafikk, men mellom 0030 og 0430 er det 30 minutters frekvens.

## Eksterne lenker
* bvg.de
Grand Gedeh

**Grand Gedeh** er et av femten fylker (*counties*) i Liberia. Det ligger sørøst i landet og grenser til Elfenbenskysten i nord.

## Demografi
I folketellingen i 1984 hadde fylket en befolkning på 63 028 mennesker. I henhold til en foreløpige folketelling i 2008 var befolkningen økt til 126 146, noe som er vekst på 2,9 % årlig, den neste største av fylkene i Liberia.

Det bor en stor muslimsk befolkning i fylket, foruten også en stor andel med opprinnelse fra Elfenbenskysten.

## Referanser
Grand Kru

**Grand Kru** er et av femten fylker (*Counties*) i Liberia. Det ligger sør i landet, langs kysten. Det er det fylket i Liberia med lavest folketall.

Opprettet i 1984 fungerer Barclayville som hovedstad for området som utgjør 3 895 km². I henhold til folketelling av 2008 utgjorde befolkningen 57 106 mennesker, noe som nevnt gjør området til det minst folketette i Liberia. Fylket er grenset av elven og fylket Gee i nordøst, fylket Sinoe i nordvest, og Maryland i sørøst. Den sørlige delen av Grand Kru grenser mot Atlanterhavet.

## Referanser


## Eksterne lenker
* Information on Grebo and Liberian languages
* County Development Agenda  (PDF)
* Place name codes (PDF)
M4 (Berlins sporvei)

Metrolinje **M4** er en trikkelinje fra Hackescher Markt via Alexanderplatz og Greifswalder Straße til bydelen Hohenschönhausen i det nordøstlige Berlin. Linjen har to endestoppesteder, men mesteparten – frem til Prerower Platz i Hohenschönhausen – er felles. Herfra til Falkenberg er den en metrolinje med 24 timers trafikk og minst 10 minutters frekvens, mens det mellom Prerower Platz og Zingster Straße ikke er trafikk døgnet rundt. Strekningen mellom Prerower Platz og Hackescher Markt har den høyeste frekvens av alle trikkelinjene i Berlin – i rushtiden går det trikk med ca. 4 minutters mellomrom.

Det foreligger planer om å forlenge linjen fra Alexanderplatz til Potsdamer Platz og derfra videre til Innsbrucker Platz og Rathaus Steglitz og prognosene viser at en forlenget M4 etter denne traseen vil få 85&nbsp;000 trafikanter daglig.

## Eksterne lenker

* bvg.de
Grand Cape Mount

**Grand Cape Mount** er et av femten fylker (*Counties*) i Liberia. Det ligger i nordøst i landet langs kysten og grenser til Sierra Leone.
Mahmona Khan

**Mahmona Khan** (født 16. oktober 1973 i Oslo) er en norsk journalist, forfatter, samfunnsdebattant, og tidligere sjefredaktør for Norges største minoritetsorienterte nettmagasin *X-plosiv.no* (2007–2010).

## Bakgrunn
Khan gikk på Bredtvedt videregående skole, studerte engelsk og reiseliv på Wang, før hun tok grunnleggende studier ved Institutt for Journalistikk. Khan fullførte senere to-årig forfatterutdanning ved Norsk barnebokinstitutt. 

Khan var initiativatageren bak det første trykte ungdomsbladet *[[Blend|X-plosiv]]* for unge med minoritetsbakgrunn i 1995. Hun jobbet som redaktør for dette bladet frem til 1998. Hennes arbeid førte til jobb som reporter i *[[Dagbladet|Dagbladets]]* politiske avdeling i 1998. Khan var fra 2000 til 2009 journalist i LOs blad, *[[LO-Aktuelt]]*. 

I 2009 ga Khan ut boka *Tilbakeblikk – Da pakistanerne kom til Norge*, som formidler historier til fem pakistanere som kom til Norge tidlig på 1970-tallet. NRK-programleder Noman Mubashirs far er blant de intervjuede i boka. Våren 2011 ga Khan sammen med Nazneen Khan-Østrem ut boka *Utilslørt – Muslimske råtekster*, en tekstsamling fra 19 norsk-muslimske kvinner. Høsten samme år debuterte Khan som skjønnlitterær forfatter med ungdomsboka *Skitten snø*, som handler om voldtekt i det norsk-pakistanske miljøet. *[[Dagsavisen|Dagsavisens]]* anmelder kalte den «en solid skjønnlitterær debut».

Khan ble plukket ut som en av to norske representanter til å delta i Presidential Summit on Entrepreneurship i Washington D.C. i april 2010. Møtet var initiert av president Barack Obama og ble nevnt i den historiske Kairo-talen i 2009. Khan deltok senere i International Visitors Leadership Program i 2011. Hun har hatt en rekke verv, blant annet i Forbrukerpolitisk forum, Senter for tverrfaglig kjønnsforskning, Medietilsynets utvalg for minoritetsspråklige tidsskrifter, Minoritetspolitisk råd, arbeidsgruppen for minoritetsbarn og unges oppvekst og vilkår. 

Hun har senere vært aktiv i Norsk barnebokinstitutts styre, Medieutvalget for minoritetsspråklige utgivelser, Referansegruppe for ABM-Utvikling og Norwegian Friends of Pakistan.

## Bibliografi
* *Tilbakeblikk – Da pakistanerne kom til Norge*. Pax forlag 2009 ISBN 9788253032313
* *Utilslørt – Muslimske råtekster*. Aschehoug forlag 2011
* *Skitten snø*. Aschehoug forlag 2011
* *Fra Oslo til Lahore*. Aschehoug 2013
* *[[Når du minst venter det (bok)|Når du minst venter det]]*. Aschehoug 2015
* *Epletreet*. Ena forlag 2017

## Referanser


## Kilder
*Presentasjon av Mahmona Khan i Forfatterkatalogen på Forfattersentrums nettsider

## Eksterne lenker
* 
* Mahmona Khan hos NRK
* Aftenposten
* Kommentar skrevet av Khan på frifagbevegelse.no
* Oppslag i Dagbladet
* Om Mahmona Khan på Aschehougs hjemmeside
HMS «Arethusa» (1934)

HMS **«Arethusa»** var en krysser i den britiske marinen, bygget i 1933. Totalt seks fartøyer i samme klasse var planlagt, men bare fire ble bygget. To av disse ble senket under andre verdenskrig.

## Mulig norsk overtagelse
I 1946 ble det planlagt anskaffet en krysser for den norske Marinen. Forslaget om en krysser ble fremsatt i treårsplanen for gjenreisning av forsvaret i Norge, framlagt av Forsvarsdepartementet i september 1946. HMS «Arethusa» ble i forbindelse med denne planen vurdert anskaffet til Norge.

Sjøforsvaret skulle, ifølge denne planen, være havgående, og ha evne til å møte en fiende offensivt ute i åpent hav. Samtidig skulle de aller fleste, tidligere norske og de av den tyske invasjonsstyrken nybyggede, kystfort være i beredskap, og kunne bemannes på kort varsel. Kystfortene skulle ha hovedansvaret for det nære kystforsvar (skjærgårds- og innløpsforsvar), mens Marinen skulle søke å holde fienden unna kysten.

Ifølge planen skulle Marinen bestå av én krysser, fem større jagere, åtte mindre jagere, tre korvetter, 5 ubåter, 10 motortorpedobåter og et antall mindre fartøyer til kystforsvar.

Krysseren *Arethusa* ble aldri anskaffet, Stortinget gikk i mot bevilgninger til denne overtagelsen.
Nøklevatnet (Nord-Odal)

**Nøklevatnet** er en innsjø som ligger på grensa mellom kommunene Nord-Odal, Grue og Åsnes i Innlandet.

## Referanser
A440

***A440*** er A=440 sitt første og eneste musikkalbum.

Albumet ble utgitt i 1986 av Casablanca Records, og produsert av gitaristen Nicholas Brown.

## Sporliste
#«Method to My Madness»
#«Flair for the Romantic»
#«Take Me to Heart»
#«Out of Sight, Out of Mind»
#«Curiosity»
#«Don't Tell Nobody»
#«Manhunt»
#«Labor of Love»
#«Under Pressure»
#«Shannon»

## Musikere
*Tommy La Verdi – Vokal
*Matt Bissonette – Bassgitar
*Nicholas Brown – Gitar 
*Richard Ruttenberg  – Keyboard
*Tom Walsh – Trommer

## Eksterne lenker
* GloryDazeMusic - Omtale
Disiplin

**Disiplin**  (latin: *disciplina* som betyr «oppdragelse», «undervisning») kan bety: 
* En gren av vitenskap. Eksempelvis kan det være disipliner i et fag.
* Evne til å utføre handlinger under ledelse av andre. Eksempelvis lydighet.
* Evne til å fokusere og motivere seg selv (selvdisiplin) til å utføre mål og handlinger under ledelse av andre eller seg selv.
* Å disiplinere, underkaste lydighet ved hjelp av straff, eksempelvis militær disiplin.

## Referanser
Geoinformatikk

**Geoinformatikk** eller **geomatikk** er vitenskapen for og teknologien omkring innsamling, fordeling, bearbeiding, analyse, fortolkning og formidling av geografisk informasjon. 

Geoinformatikk er altså håndtering, fordeling og bearbeiding av opplysninger av mangfoldig art som beskriver steder. Teknologien som brukes kan være alt fra GIS til NAVSTAR.
Gauldal Billag

**Gauldal Billag** A/S var et rutebil- og transportselskap som ble etablert i 1964 som en fusjon av virksomheten til tidligere rutebileiere i Røros og Gauldal. Hovedkontoret var i Røros med avdelinger i Støren, Trondheim og Oppdal.

## Forhistorie
Gauldal Billag ble tildelt områdekonsesjon ved etableringen 1. januar 1964. Inn i selskapet gikk tidligere konsesjonsinnehavere: Røros Automobildrift, John Kjerrengvoll, Hessdalen, Martin Ranøyen, Haltdalen og Midtre Gauldal Billag AS i Budalen. De tidligere eierne overlot konsesjoner og bilmaterell til det nye selskapet. Seinere om flere lokale rutebileiere til: Sigurd Fløttum, Karl Flatås og Ola og Olav Rise.

## Virksomhet
Selskapets primære ruteområde strakte seg fra Trondheim i nord til Oppdal og Røros i sør. I tillegg til bussruter drev selskapet betydelig turbusskjøring og godstrafikk av forskjellig art, lokalt og langtransport. Selskapets hovedstrekning var Røros–Trondheim og i tillegg lokaltrafikk på deler av strekningen og ulike sideruter.

## Historikk
Selskapet var opprinnelig eid av tidligere private rutebileiere og tre kommuner i ruteområdet. De private eierne og Holtålen og Midtre Gauldal kommuner solgte sine andeler til Trønderbilene som igjen har Torghatten ASA som dominerende eier. Per 2010 eide TrønderBilene 73,8 prosent i Gauldal Billag, resten av aksjene var eid av Røros kommune.

I 2011–2012 ble Gauldal Billag og Østerdal Billag fusjonert til Gauldal-Østerdal Buss. Østerdal Bilag var eid av Gauldal Billag siden 2002.

Fra 2012 ble det innført bussanbud i ruteområdene til Gauldal-Østerdal Buss. I løpet av 2012-2013 tapte selskapet alle rutene fra Gauldal Billag i Sør-Trøndelag. Mandag 19. august 2013 tok Boreal Transport Midt-Norge og Nettbuss Midt-Norge over busskjøringen i Midtre Gauldal. Samme år mistet selskapet også kontrakten om Helseekspressen Røros-Trondheim. Det var Nettbuss som vant den kontrakten. Men samme året vant også selskapet et bussanbud i en annen region, i Ottadalen med ruter fram til Lillehammer. 

Etter dette ble det slutt på Gauldal-Østerdal Buss som egen selskap. 26. august 2014 ble selskapet innlemmet i TrønderBilene AS, etter at selskapet hadde kjøpt opp alle aksjene. På samme tid fikk selskapet et nytt bussanbud som betydde svært mye. Selskapet vant bussanbudet for Østerdalsregionen med oppstart 1. juli 2015. Dermed kunne selskapet fortsette rutene fra tidligere Østerdal Billag, og i tillegg overta trafikken fra Åmot-Engerdal Bilselskap, Boreal sine ruter i Trysil, og lokalruter Nettbuss hadde i Elverumsregionen. Neste år vant TrønderBilene avd. Tynset bussanbud i Valdres, som i nesten 100 år ble drevet av Jotunheimen og Valdresruten Bilselskap. Oppstart for dette anbudet er juni 2016.

## Referanser


## Litteratur
*Gauldal Billag (2004). På hjul i 40 år : en beretning om Gauldal billag as 1964-2004. Røros: Billaget.
Slektskapsseleksjon

**Slektskapsseleksjon** er en evolusjonær mekanisme som blir brukt som forklaring på hvordan altruisme kan oppstå evolusjonært. Prinsippet ble lansert av J. B. S. Haldane (1955), uttrykt matematisk av William D. Hamilton (1963), og fikk navnet *kin selection* i 1964 av John Maynard Smith.

Hovedpoenget med slektskapsseleksjon er såkalt **inklusiv fitness**, at det finnes flere måter enn formering en organisasme kan bruke for å spre genene sine til neste generasjon. Det er f.eks. rent statistisk 50 % sjanse for at en deler et gitt gen med en bror, en søster, en forelder eller eget avkom. Gener som får en organisme til å hjelpe slektninger å få avkom kan dermed spre seg indirekte.

Det klassiske eksemplet på slektskapsseleksjon er eusosiale insekter som maur og bier; insektsamfunn hvor sterile arbeidere jobber på spreng for å hjelpe moren (dronningen) å produsere flere søsken.

## Hamilton-ligningen
\ rB>C

William D. Hamilton blir av mange regnet som slektskapsseleksjonens far på grunn av ligningen han stilte opp, som viser hvilke forhold som må til for at slektskapsseleksjon skal finne sted.

I denne ligningen er **r** den såkalte *slektskapskoeffisienten*, som forteller hvor sannsynlig det er at et gitt gen er å finne i slektningen en hjelper. Dette tallet er alltid mellom 0 og 1 – for helsøsken er det normalt 50 %, mens for halvsøsken er det 25 %. I Vepser, som er *[[haplodiploidi|haplodiploide]]* (hunnene har kromosomene sine i par som vanlige dyr, mens hannene er *haploide* og har bare en kopi av hvert) er helsøsken hele 75 %.

Variabelen **B** står for hvilken vinning slektninger får ut av tjenesten, målt i hvor mange flere avkom hjelpen vil føre til. Denne verdien baserer seg på regnestykker om forventet tall på avkom, og vil følgelig variere ut fra alder og kjønn; gutter vil favoriseres foran jenter fordi de i teorien kan gi oppgav til flere tusen ganger så mange barn, og unge vil favoriseres foran gamle fordi vil være fruktbare for et lengre tidsrom.

Til slutt står **C** for omkostningen hjelpen påfører organismen. Denne er også målt i tall på avkom.

Samlet forteller ligningen at sannsynligheten for slektskapsseleksjon øker når slektskapet er nært og når hjelpen gir slektningen en vesentlig større fordel enn ulempen hjelperen pådrar seg.

## Litteratur
* Freeman, Scott & Herron, Jon C: *Evolutionary analysis* Pearson Education 2007
* Giske, Jarl & Jacobsen, Per: *Evolusjon og økologi – en innføring* Fagbokforlaget 2007
Jan-Erik Fjell

**Jan-Erik Fjell** (født 1982) er en norsk forfatter, pokerspiller og radioprogramleder.

## Forfatterskap
Fjell debuterte som forfatter i 2009 med romanen *Pus*, gitt ut på Fritt Forlag. I boken lar han leseren få komme på innsiden av en ung, narsissistisk mann, og følger ham i en travel uke på jakt etter damer og seg selv. Hovedpersonen, *Herman Andresen*, skal være basert på en virkelig person. 

I 2010 kom Fjells første kriminalroman, *Tysteren*, ut på Juritzen Forlag. For krimdebuten mottok han Bokhandlerprisen 2010; Fjell var da den yngste forfatteren som noen gang hadde fått denne prisen.

Anton Brekke er hovedpersonen i Fjells krimromaner. Brekke er ansatt i KRIPOS. Han var tidligere gift, men ble skilt grunnet overdreven pokerspilling. Anton Brekke fremstår som sær, kynisk og kommer ofte med sarkastiske bemerkninger.

Fjell har samarbeidet med krimforfatteren Jørn Lier Horst om boka *Skriket* (2024). Den skal bli den første i en serie der hovedpersonen Markus Heger reiser landet rundt for å lage true-crime podkaster. *VG*s litteraturanmelder Sindre Hovdenakk mente boken var preget av «slapt språk [og] laber spenning», mens *Dagbladet*s anmelder Cathrine Krøger syntes boken var «[o]verraskende vellykket».

## Radioprogramleder
Jan-Erik Fjell var en av to hovedprogramledere i radioprogrammet *God kveld, med Staysman og Fjell* som tidligere ble sendt på ''Radio Prime Halden''.

## Familie
Jan-Erik Fjell er sønn av skuespilleren Jan Edgar Fjell.

## Bibliografi
* 2009: *Pus – Kåt som faen!* (underholdningsroman)
* 2010: *Tysteren* (kriminalroman)
* 2012: *Skyggerom* (kriminalroman)
* 2013: *Hevneren* (kriminalroman)
* 2014: *Rovdyret* (kriminalroman)
* 2016: *Lykkejegeren* (kriminalroman)
* 2019: *Gjemsel* (kriminalroman)
* 2020: *Gråsonen* (kriminalroman)
* 2021: *Ringmannen* (kriminalroman)
* 2022: *Cassandra-saken* (kriminalroman)
* 2023: *Nattravnen* (kriminalroman)
* 2024: *Skriket* (kriminalroman) – i samarbeid med Jørn Lier Horst
* 2025: *Ulvestuen* (kriminalroman)

## Utmerkelser
* Bokhandlerprisen (2010)
*Nominert til Rivertonprisen i 2019 for *Gjemsel*

## Referanser

## Kilder
* Presentasjon av Jan Erik Fjell i Forfatterkatalogen på Forfattersentrums nettsider

## Eksterne lenker
*
Gigg

**Gigg** (uttales *jigg*) kan på norsk bety:
* en type lett robåt &ndash; Gigg (båttype)
* et hestekjøretøy for to &ndash; Gigg (kjøretøy)
* en livlig dans eller musikk til en slik dans &ndash; Gigg (dans)
Jostein Nerbøvik

**Jostein Kjell Nerbøvik** (født 10. juli 1938 i Volda, død 18. mars 2004 i Oslo) var en norsk historiker.

Jostein Nerbøvik studerte historie ved Universitetet i Oslo, og underviste ved Høgskolen i Telemark 1971–1982 og siden ved Høgskolen i Volda, fra 1993 som professor. Han skrev flere bøker med emne fra norsk historie, og utga *Volda-soga 1800–1945* i fire bind. 1990–1997 ledet han arbeidet med etableringen av Ivar Aasen-tunet i Ørsta.

## Verker
* *Antiparlamentariske straumdrag i Noreg 1905–1914* (1969)
* *Norsk historie 1870–1905* (1973)
* *Bygdebanken: Bø sparebank 1852–1977* (1977)
* *Bondevener og andre uvener* (1979)
* *Venstres hundre år* (red.) (1984)
* *Bønder i kamp: Bygdefolkets krisehjelp 1925–35* (1991)
* *Volda-soga 1800–1945*
** *Krigsår og motstandsvilje 1940–1945* (1996)
** *Holmgang med havet 1838–1914* (1997)
** *Løyndom og røyndom: to fotografar i Volda 1898–1979* (2001)
** *Myndige møringar: 1740–1870* (2004)
* *Nasjonsbygging og modernisering* (2000)

## Kilder
* Ottar Grepstad: «Jostein Nerbøvik er død». Ivar Aasen-tunets nettsider.

## Eksterne lenker
*
Achel (øl)

**Achel Bryggeri** eller **Brouwerij der Sint-Benedictusabdij de Achelse Kluis** er et belgisk bryggeri. De holder til ved klosteret Sint-Benedictusabdij de Achelse Kluis i den belgiske kommunen Hamont-Achel.

## Historie
Bryggeriets historie starter i 1648 når nederlandske munker bygget et kapell i Achel. Kapellet ble kloster i 1686, men ble ødelagt i 1794 under den den franske revolusjonen. I klosteret ble senere gjenoppbygget av ruinene av munker fra Westmalle som flyttet inn i 1846. Det første ølet ble brygget i 1852. Bryggeriet brygde i den tiden to typer øl, hvorav *Patersvaatje* ("faders lille tønne") var den beste.

I 1914, under første verdenskrig, forlot munkene klosteret da tyskerne okkuperte det. I 1998 bestemte munkene å brygge igjen. Munker fra trappist-klosteret Westmalle og Rochefort-klosteret hjalp til med byggingen av det nye bryggeriet.

Inntil 2021 var bryggeriet sertifisert til å selge ølet sitt som trappistøl, da de siste munkene som var assosiert med bryggeriet sluttet.

## Ølsorter
De brygger fem ølsorter:
* Achel Blond 5°, 5 %
* Achel Bruin 5°, 5 %
* Achel Blond 8°, 8 %
* Achel Bruin 8°, 8 %
* Achel Extra 8°, 9,5 % Brown (kun 75 cl)

Blond 5° og Bruin 5° er kun tilgjengelig på fat ved klosteret mens de andre er tilgjengelig i resten av verden. I 2001 lanserte bryggeriet Achel 8°-ølene.

## Referanser


## Litteratur

* 

## Eksterne lenker
*
Jan Edgar Fjell

**Jan Edgar Arnesen Fjell** (født 15. januar 1956) er en norsk skuespiller. Fjell er kjent for sin rolle i filmene *[[Lange flate ballær]]* (2006), *[[Lange flate ballær II]]* (2008) og *[[Lange flate ballær III]]* (2022).

Jan Edgar Fjell er faren til forfatter Jan-Erik Fjell.

## Filmografi
* 2006: Lange Flate Ballær - Edgar
* 2008: Lange Flate Ballær II - Edgar
* 2010: Brente Popcorn - Leif
* 2022: Lange flate ballær III - Edgar

## Referanser


## Eksterne lenker
*
NITZ

**Network Identity and Time Zone** (**NITZ**) er en funksjon i mobilnett som stiller klokken på mobiltelefonen likt med systemtiden i mobilnettet. I Norge er det bare det nå nedlagte mobilnettet til MTU (tidligere Teletopia) som har hatt denne fuksjonen til nå. Med Telenors oppgradering av nettet sitt med Huawei maskinvare fra 2009 til 2015 ser det ut til at de også vil tilby dette.

## Referanser
VELFAC

**VELFAC A/S** er en dansk virksomhet som produserer fasadevinduer og systemer. VELFAC har hovedkontor i Ringkøbing på Vestjylland i Danmark, men har også salgskontorer i England, Irland, Sverige  og Danmark. I dag eksporterer VELFAC produkter til flere land. Virksomheten inngår i VKR-gruppen, som har omkring 15&nbsp;000 medarbeidere i over 40 forskjellige land. VKR-gruppen består også blant annet av VELUX A/S.

## Historie
VELFAC ble grunnlagt i 1952, men under navnet V. Kann Rasmussen & Co. som fikk de første vinduer ut på markedet. Varenavnene VELUX og VELFAC ble så senere registrert. Etter tre år åpnet Leif Hansen en tømrervirksomhet i Ølstrup ved Ringkøbing, og 10 år senere begynte denne virksomheten å produsere vinduer under navnet RIBO Vinduer A/S. I 1978 ble virksomheten en del av Kann Rasmussen Firmagruppe.

## Tidslinje
*1952: Det første fasadevindu lanseres av V. Kann Ramussen & Co. 
*1955: Leif E. Hansen starter en tømrervirksomhet i Ølstrup.
*1962: VELFAC blir et registrert varemerke.
*1963: RIBO Vinduer etableres.
*1978: RIBO Vinduer blir en del av VKR gruppen.
*1985: VELFAC 200 vinduet kommer i produksjon.
*1992: Virksomheten skifter navn til VELFAC A/S.
*1994: Introduksjon av VELFAC 400.
*2000: Produksjonslokalene i Ringkøbing utvides med 8000 kvm. 
*2003: VindueHuset finnes nå i Nørresundby, Horsens, Herlev, Odense og Ringkøbing i Danmark.
*2004: VELFAC VindusMester introduseres.
*2005: VELFAC VindusHuset i Århus åpner.
*2007: VELFAC VindusHuset i Hillerød åpner.

## VELFACs motto
«En prøve er verdt mer enn tusen ekspertuttalelser». Dette budskapet oppfordrer til å prøve nye ting, til fordel for å utvikle medarbeidere og resten av virksomheten.

## Eksterne lenker
*
Thoralf Grubbe

**Thoralf Grubbe** (født 20. juli 1891, død 6. september 1951) var en norsk fotballspiller. Han spilte for Odd og var med på å vinne norgesmesterskapet for klubben i 1913. Han var tapende finalist i 1910. 

Grubbe fikk én kamp for det norske landslaget, som venstre half mot Ungarn i 1912, og han var i troppen under OL i Stockholm i 1912, ledet av Vince Hayes.

## Referanser




## Eksterne lenker
*
Skyteprøve for storviltjegere

**Skyteprøve for storviltjegere** er en obligatorisk skyteprøve som alle jegere må avlegge årlig for å kunne jakte på storvilt med rifle i Norge. Prøven har kommet i stand som en avtale mellom Direktoratet for naturforvaltning, Det frivillige Skyttervesen og Norges Jeger- og Fiskerforbund. Ved jakt på storviltartene rådyr, villsvin, jerv og gaupe kan det benyttes rifle eller hagle, men skyteprøve for storviltjegere er ikke nødvendig om man skal jakte med hagle.

Før selve skyteprøven kan tas må det gjennomføres minimum 30 obligatoriske treningsskudd på blink fordelt over minimum to dager. Jegeren får altså godkjent maksimalt 15 skudd per dag, der resultatet ikke teller. Det er lov å foreta denne delen av skyteprøven over flere dager om ønskelig. Et 30-skudds stevne i konkurranseskyting vil også telle som de 30 obligatoriske skuddene som kreves før storviltprøven, eksempelvis ved deltagelse i jegerklassen i DFS bane eller feltskyting eller jegerklassen i NJFF jaktfelt.

Selve skyteprøven består av 5 skudd (3 skudd for kombivåpen) mot stillestående typegodkjent dyrefigur på 100 meter, der alle må ha treff innenfor et oppmerket felt på 30&nbsp;cm, som vil si et vinkelmål på 3&nbsp;mrad (ca. 10,3 bueminutter). De siste 5 skuddene (3 for kombivåpen), som først kan avlegges etter at de 30 obligatoriske skuddene er avlagt, må gjennomføres med jaktammunisjon med ekspanderende prosjektil. For systemvåpen må det skytes opp med hvert av løpene som skal brukes.

## Se også
* Jakt
* Storvilt

## Eksterne lenker
* Instruks om skyteprøve for storviltjegere.  Miljødirektoratet, 2013 
* Forskrift om utøvelse av jakt, felling og fangst.  Lovdata, 2002-2013
Borbera

**Borbera** (piemontesisk: *Borbaja*) er en elv i provinsen Alessandria i Piemonte i Italia. Den har sitt utspring i Monte Chiappo 1 700 moh og renner 38 km før den munner ut i Scrivia fra høyre ved Vignole Borbera.

Elven renner gjennom kommunene Cabella Ligure, Albera Ligure, Rocchetta Ligure, Cantalupo Ligure, Borghetto di Borbera, Vignole Borbera, Stazzano, Arquata Scrivia og Serravalle Scrivia.
Soana

**Soana** er en 24 km lang elv i provinsen Torino i Piemonte nordvest i Italia. Den har et nedbørfelt på 216 km² og har sine kilder ovenfor Pianprato, i Valprato Soana, der flere mindre elver møter hverandre og renner sammen. Soana er den største sideelven til Orco, som den møter ved Pont Canavese.

## Kilder
*Soana på fiumi.com
*Soana på okadventure.it
Orco

**Orco** (piemontesisk: *Eva d'òr*) er en elv i Piemonte i Italia. Den har sitt utspring ved breen i Gran Paradiso og etter om lag 100 km munner elven ut i Po nær Chivasso. Nedslagsfeltet til Orco inneholder et av de viktigste vannkraftsystemene i Piemonte og består av fem reservoarer: Agnel, Serrù, Ceresole, Piantonetto og Valsoera.

Orco er kjent for å inneholde gull, som det ble vasket etter alt i antikken. Selv i dag er det en viss aktivitet på amatørnivå i leting etter gull.
NM i fotball for kvinner 2003

**Norgesmesterskapet i fotball for kvinner 2003** er en norsk fotballturnering. Det var det 26. offisielle norgesmesterskapet i fotball for kvinner. Medkila ble norgesmestre etter å ha slått Kolbotn i finalen, som ble spilt lørdag 8. november på Ullevaal Stadion i Oslo. 
Medkila kom til finalen ved å slå Leknes, Grand Bodø, Fløya, Sandviken og Team Strømmen.
Kolbotn kom til finalen ved å slå Nymark, Larvik, Trondheims-Ørn og Klepp.

## Småfakta
* Fire Toppsereielag ble slått ut av lag fra lavere divisjoner; Fløya ble slått ut av Medkila i 4. runde. Arna-Bjørnar ble slått ut av Sandviken i 4. runde. Team Strømmen ble slått ut av Medkila i semifinalen. Kolbotn ble slått ut av Medkila i finalen.
*Den største seieren i Norgesmesterskapet var Askers 14-0 over Eik Tønsberg. Overraskelseslaget Hinna og Kolbotn vant begge med 13 mål i sine kamper mot henholdsvis Eiger og Nymark.

## 1. runde
De fleste kampene ble spilt tirsdag den 6. mai. De tre siste kampene ble vunnet på walkover.

1=Mandag 28. april.
2=Tirsdag 29. april.
3=Onsdag 30. april.
4=Torsdag 1. mai.

## 2. runde
Tirsdag 20. mai:

5=Torsdag 15. mai
6=Mandag 19. mai. Skeid må ha vunnet på walkover i første runde, men det er hittil ingen bekreftelse på dette.
7=Mandag 19. mai
8=Ondsag 28. mai. Tromsdalen må ha vunnet på walkover i første runde, men det er hittil ingen bekreftelse på dette. 

## 3. runde
Tirsdag 17. juni:

 
## 4. runde/Kvartfinale

9= Søndag 13. august
10= Søndag 22. august
11= Søndag 23. august
12= Søndag 24. august

## Semifinale
Lørdag 25. september:

## Finale

## Eksterne lenker
*  Stein Langørgens hjemmeside (engelsk)
* http://idrett.speaker.no/07/ResultatService.aspx?0=7&1=Fotball&2=Norge&3=2003%20-%202003&4=241115&5=&6=&7=Agder&8=Kvinner,%20senior (fra andre runde)
* Medkila slo Kolbotn VG.no
Toppjakt

**Toppjakt** er jakt på skogsfugl, først og fremst storfugl og orrfugl som beiter i tretoppene, med rifle. Toppjakt bedrives helst om vinteren og ofte på ski, når det er snø. Snøen tvinger fuglene opp i trærne på søken etter mat. Toppjakt kan også med fordel drives med treskjellende hunder.

Toppjakt var en stund forbudt i Norge, men har lange tradisjoner i Norge og i våre naboland, Sverige og Finland. Fra 1993 ble jaktformen også tillatt igjen i Norge. Det har blitt fremført kritikk mot toppjakt som går ut på at skogsfugljakt med rifle beskatter stammen for hardt, men dette skyldes i stor grad en sammenblanding med bruk av rifle mot fugler i parringstiden som var tillatt i gamle dager. I dag er toppjakt underlagt de samme jakttider som øvrig jakt. Etter at toppjakten ble tillatt igjen har det også dukket opp noen påstander om at jakten ikke skulle være sikker nok med tanke på sikker bakgrunn. Dette er fordommer det ikke finnes dokumenterbare årsaker til.
Støkkjakt

**Støkkjakt** er en jaktform som foregår ved at jegeren beveger seg forsiktig i terrenget og *støkker* (skremmer opp) viltet. Det er spesielt vanlig med støkkjakt på ryper og skogsfugl. Jaktformen krever god kondisjon, hurtighet og gode skyteferdigheter, i tillegg til lokalkunnskaper om hvor viltet finnes. Støkkjakt kan drives alene eller sammen med andre. Når man er flere går man helst på rekke.
Smygjakt

**Smygjakt** eller **snikjakt** er en jaktform der jegeren kalles **smygjeger**. Smygjakt er en jaktform der en jeger eller predator, som oftest solitært, sniker seg til anslagshold av et byttedyr, uten selv å bli oppdaget. Anslaget må typisk skje med hurtighet og presisjon for å oppnå suksess.

Jaktformen har vært i bruk siden tidenes morgen. Forskere har for eksempel regnet med at mange dinosaurer (Dinosauria) manglet stamina og benyttet denne jaktteknikken. Den er også vanlig blant rovgriske reptiler. Da kattelignende rovpattedyr (Feliformia) oppsto for omkring 42 millioner år siden, var nettopp smygjakt det som i hovedsak skilte dem fra hundelignende rovpattedyr (Caniformia). 

I Norge brukes denne teknikken av både av mennesker og gaupe for å jakte på småvilt, rådyr og hjort. Jaktformen er ikke avhengig av organisering eller samkjøring av jegere, og er slik sett enkel å utføre, men det kreves tålmodighet. List og kunnskap om byttet er avgjørende for å lykkes. Hjortevilt er svært vare og oppmerksomme dyr som frykter rovpattedyr og mennesker. Dyra har dessuten velutviklet hørsel og luktesans. Synet er dessuten utviklet spesielt for å sanse bevegelser, og nattsynet er godt utviklet. Dette stiller krav til jegerens kamuflasje og fremferd i skogen.

Jegere bør også forflytte seg i skjul av vegetasjonen. Det er avgjørende at jegeren går mot vinden, unngår å bevege seg i silhuett og å knekke kvister eller rasle i løv eller skaresnø. Mennesker bør kle seg i farger som samsvarer med omgivelsene det skal jaktes i. Mange velger også å kamuflere lys hudfarge med kamuflasjefarger eller bekledning.

Til tross for forsiktighet hender det at mennesker som jakter møter på dyr som kan virke tamme. Spesielt kan dette skje med hunndyr som har unger, men også mannevonde dyr kan bli nærgående. Enkelte brunstige hanndyr kan også være uforsiktige i sin kamp for å beskytte retten sin. 

Snikjakt gir en fordel for jegeren fordi byttet som regel er ustøkket og derfor i ro. Jegeren kan da bruke god tid på å observere byttet på forhånd, og planlegge angrepet godt. Dette gir vesentlig mindre risiko for at det oppstår skader.

## Se også
* Jakt